Асаблівую ўвагу міністр культуры звярнуў на ўсталяванне сувязяў з нашчадкамі славутых беларускіх магнацкіх родаў (Вішнявецкіх, Рэйтанаў, Агінскіх, Тышкевічаў). Пазітыўны досвед у гэтым кірунку ўжо ёсць. Сёлета Беларусь упершыню адведала княгiня Эльжбета Радзiвiл, якая паведаміла мноства унікальнай інфармацыі. А князь Мацей Радзівіл адмыслова для Нясвіжскага музея набыў дзве арыгінальныя гравюры XVI стагоддзя, а таксама замовіў копію абраза Божай маці з капліцы Нясвіжскага палаца. Гэтыя унікальныя экспанаты будуць перададзены Беларусі 20 кастрычніка падчас урачыстай цырымоніі ў Нясвіжы.